FTP
FTP (trumpinys nuo angl. File Transfer Protocol, „Failų Perdavimo Protokolas“) – standartas failų perdavimui. FTP protokolą realizuojanti programinė įranga paprastai vadinama FTP klientais. FTP yra kliento serverio architektūros protokolas, leidžiantis apsikeisti bet kokio tipo failais be papildomo apdorojimo. FTP dažniausiai naudoja 20 ir 21 prievadus („portus“), pirmasis naudojamas duomenų siuntimui, o antrasis – komandų perdavimui į serverį. FTP protokolo pagrindiniai trūkumai: Slaptažodžiai ir failai siunčiami atviru tekstu, todėl galimas informacijos perėmimas. Naudojama daug TCP/IP prisijungimų, todėl ugniasienių (Firewall) programinė įranga turi specialiai apdoroti šiuos prisijungimus.